Guid d'architectura tudestg-rumantsch-talian

Ils davos onns è sa sviluppada en il Grischun ina architectura che giauda attenziun lunsch sur ils cunfins da noss chantun. Varsaquants architects han retschet premis naziunals e per part er internaziunals. Quai fatg ha animà la revista per art applitgà ed architectura “Hochparterre” e la Televisiun rumantscha da realisar communablamain in guid d'architectura tras il Grischun. Quel consista d'in cudesch e d'in video. II film mussa exemplaricamain la lavur da dus architects vaira differents: Peter Zumthor e Gion A. Caminada. En l'introducziun al cudesch dilucidescha l'istoricher d'art Luzi Dosch la tradiziun architectonica en noss chantun. Ils 30 edifizis che vegnan preschentads en il guid ha ina gruppa d'experts selecziunà.
Els vegnan preschentads cun text, maletg e plan da Köbi Gantenbein e Jann Lienhart. II chartun che cuntegna il cudesch “Construir en il Grischun” ed il 'video en rumantsch pon ins retrair da la Lia rumantscha u da mintga libraria.

[Pagina rumantscha]